**Årsmelding for 2023**

**Indre Hallangspollen Vann og Avløpslag SA**

**Virksomhetens art**:

Selskapet er organisert etter bestemmelsene i Samvirkeloven av 29.6.2007 og har som formål å eie, drifte og vedlikeholde vann og avløpssystem for lagets medlemmer i Frogn kommune.

Selskapets org.nr er 992 992 662. Selskapet har ingen ansatte, således er det ikke iverksatt

tiltak som har betydning for arbeidsmiljøet.

Selskapet har representanter fra begge kjønn i styret og Selskapet forurenser ikke det ytre miljø.

**Administrasjon**:

Selskapet har i 2023 vært ledet av følgende Styre.

Spervika Stian Steinsli

Røed Irene Westlie med Tor Gustafsson som vararepresentant

TØFV Eirik Loftesnes

Kleiva Morten Holmsen

TNFV Stein Thorvaldsen som leder, med Trond Økland som vararepresentant

Forretningsfører er Ecit Råd & Regnskap, med adresse Drøbak.

Revisor er Høilund Revisjon AS

Det har vært tre Styremøter og to arbeidsmøter i 2023 samt telefon og epost kommunikasjon mellom styrets medlemmer.

Videre har det vært dialog og møter med Kommunen og våre service partnere, Elektro Ide og Drøbak Rørleggerservice.

**Drift**

Det ha vært svært lite stans i anlegget med unntak av et par ispropper på våren 2023

Derimot har vi hatt et stort problem når det gjelder strømforbruket, vi har for første gang siden oppstarten hatt en stor avvikelse i strømforbruk noe som gir seg utslag i økte kostnader og et større underskudd i Årsregnskapet.

Fra Meteorologisk Institutt har styret mottatt informasjon om at gjennomsnitt vintertemperatur var kaldere i 2023 enn de foregående 10 årene, men dette alene forklarer ikke det det økte forbruket.

Fra høsten 2023 og i starten av 2024, ar det vært stor aktivitet fra styrets side for å avdekke hva som kan være årsaken til det høye strømforbruket.

Etter mange telefoner, e-poster og møter med de involverte parter, Elvia, Fortum strøm og Elektro Ide har man funnet ut at en del brytere på våre kurser har vært satt i en forbi koblings stilling slik at termostat styringen er blitt koblet ut. Dette har resultert i konstant og økt forbruk.

Tiltak for å unngå dette i fremtiden er igangsatt. – ref. eget punkt.

Styret har gjentatte ganger beskrevet problemet med tette stikkledninger som oppstår hos hytte eierne om våren og bedt eierne sørge for grundig tømming, rengjøring og gjennomskylling flere ganger av eget anlegg på høsten når hytta stenges. Dette har blitt bedre og bedre med årene og det er nå for tiden få problemer med tette stikk ledninger om våren.

For nye medlemmer så oppfordrer Styret til at man leser og følger manualen for pumpe, se vår hjemmeside [www.ihvr-ihva.info](http://www.ihvr-ihva.info) for bruk og vedlikehold av anlegget, og Ikke spar på vannforbruket.

Det presiseres at ved problemer med vann eller avløp i anlegget er det kun Drøbak Rørleggerservice som skal brukes.

Samarbeidet med Kommunen på drift av pumpestasjonen, Drøbak Rørleggerservice og Elektro Ide fungerer fortsatt veldig bra, og styret fortsetter dette samarbeidet.

Styrets målsetting er at vårt anlegg skal driftes +/- null, eksklusive avskrivninger, noe som er i tråd med myndighetenes regler om kostnader for vann og avløp

**Årsregnskap**

Årets resultat viser et underskudd på Kr 842 522 som er inklusive avskrivninger av anlegget med kr 452 145,-

Driftsresultatet for anlegger er minus kr 392 492,-

Egenkapitalen for selskapet er pr. 31.12.2023, Kr 17 516 164 og anleggets verdi er bokført

til Kr 17 353 674

Likvide midler på bank kto. er pr. 31.12.2023 Kr 112 828

Styret mener at Årsregnskapet gir et rettvisende bilde av selskapets inntekter, eiendeler, gjeld og resultat.

Forutsetningen for drift er fortsatt til stede og selskapets budsjett for 2024 er satt opp under denne forutsetningen

 7. Mai 2024

 Styret i Indre Hallangspollen Vann og Avløpslag SA

Eirik Loftesnes Stian Steinsli Morten Holmsen

Irene Westlie Stein Thorvaldsen

Styreleder

Morten Holmsen

Dokumentet er signert Elektronisk